На основу члана 44. став 2. Закона о култури („Службени гласник Републике Србије“, број 72/09, 13/16, 30/16 – исправка, 6/20, 47/21 и 78/21), члана 37. став 1. тачка 10. Статута Града Ниша („Службени лист Града Ниша“, број 88/08, 143/16 и 18/19) и члана 15. став 2. Одлуке о оснивању Нишког симфонијског оркестра („Службени лист Града Ниша“, број 2/2011 - пречишћен текст, 115/16, 99/20 и 85/21),

 Скупштина Града Ниша, на седници одржаној \_\_\_\_\_\_\_\_\_\_ 2021. године

донела је

**Р Е Ш Е Њ Е**

**I ДАЈЕ СЕ САГЛАСНОСТ** на Одлуку о изменама и допуни Статута Нишког симфонијског оркестра, број V-709-1, коју је донео Управни одбор Установе на седници одржаној 08.09.2021. године.

**II** Решење доставити Нишком симфонијском оркестру и Градској управи за друштвене делатности.

Број:

У Нишу,

**СКУПШТИНА ГРАДА НИША**

 Председник

 др Бобан Џунић

***О б р а з л о ж е њ е***

 Скупштина Града Ниша је на седници одржаној 25.8.2021. године донела Одлуку о изменама и допуни Одлуке о оснивању Нишког симфонијског оркестра („Службени лист Града Ниша“, број 85/21).

 Ради усклађивања Статута Нишког симфонијског оркестра са Законом о култури („Сл.гласник РС“, број 72/09, 13/16, 30/16 – исправка, 6/20, 47/21 и 78/21) и Одлуком о оснивању Нишког симфонијског оркестра, Управни одбор Нишког симфонијског оркестра је на седници одржаној 08.09.2021. године донео Одлуку о изменама и допуни Статута Нишког симфонијског оркестра, број V-709-1.

Овом одлуком се мења члан 23. Статута Установе, па се прописује да је за расписивање и спровођење јавног конкурса за избор директора установе неопходна и претходна сагласност Скупштине Града, а измењени члан 36. и члан 45. став 2. прописују да састави управног одбора и надзорног одбора установе треба да обезбеде заступљеност од најмање 40% представника мање заступљеног пола.

За реализацију овог акта није потребно додатно ангажовање финансијских средстава из буџета Града Ниша.

 Имајући у виду да је Одлука о изменама и допуни Статута Нишког симфонијског оркестра, број V-709-1од 08.09.2021. године, донета у складу са законом, општим актима Града и циљевима оснивања Установе, Градска управа за друштвене делатности је израдила нацрт решења као у диспозитиву.

**Градска управа за друштвене делатности**

вршилац дужности начелника

 Градске управе за друштвене делатности

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Миљан Ћирковић